google/wiki40b huggingface dataset:
Tårnuglefamilien

Beskrivelse

Tårnuglene er storhoda og fra små til mellomstore (23–57 cm) fugler, med en karakteristisk hjerteforma ansiktsparabol. Hunnene blir typisk både mørkere og større enn hannene. Artene i slekten Phodilus er som små versjoner av artene i slekten Tyto. De fleste har mørk overside på fjærdrakten og lys underside, men graden varierer.

Utbredelse og habitat

Familien forekommer på alle kontinenter med unntak av i Antarktika. Det største mangfoldet av arter er i Australia, Ny-Guinea og Indonesia. Men de mangler fullstendig i Sentral-, Nord- og i store deler av Øst-Asia. Artene er utbredt i en rekke habitater, fra tett skog til ørken, fra kaldt temperert klima til tropisk klima, og fra havnivå og opp til 4 000 moh.

Atferd

Tårnuglene er nattaktive jegere, hvor dietten består hovedsakelig av små pattedyr og små fugler.

Note

Fantomslørugle (T. multipunctata) blir av noen regnet som en underart av sotslørugle (T. tenebricosa), men den behandles som en egen art av HBW Alive og blir derfor også behandlet slik her.
 Kivuslørugle (T. prigoginei) har tidligere blitt regnet til slekten Phodilus, men den er ikke nært beslektet med disse artene og er når flyttet som en basal art i Tyto.
 Tårnugle (T. alba) består, i kraft av sin store morfologiske variasjon, av svært mange (28) underarter. Innledende studier av arten har tidligere vist stor genetisk variasjon mellom underarter fra den nye verden og den gamle verden, noe som har indikert at det kan være snakk om flere arter. Nå bekrefter nye fylogenetiske analyser at det er stor genetisk spredning mellom tårnugler i den nye og gamle verden, samtidig som tårnugler i Sør- og Sørøst-Asia (T. a. stertens og T. a. javanica) klynger med australsk østtårnugle (T. delicatula). Det er derfor foreslått å behandle T. alba-komplekset som tre arter; T. alba (Afrika og Europa). T. furcata (den nye verden), og T. javanica (Australasia). Analysene viser dessuten at den første delingen av T. alba trolig fant sted i midten av miocen, og forskerne antyder dessuten at T. alba-komplekset trolig hadde en progenitor som levde i Afrika. De tenker seg at spredningen til Europa og Asia skjedde i den interglasiale perioden mellom miocen og pliocen, og at videre spredning tilden nye verden enten skjedde fra Asia eller ei vestlig nordatlantisk rute.
Figge Boström

Bakgrunn

Som ung ble Boström introdusert for musikk gjennom faren som var kantor. Boström gikk på musikkgymnas i Västerås og gikk senere på Musikhögskolan Ingesund og Kungliga Musikhögskolan i Stockholm. På 1990-tallet jobbet han i flere ulike studioer, blant annet Studio Katastrofa med artister som Martin Terefe og Pontus Söderqvist. 1998 begynte han Orange Room hos LaCarr Musics låtskriver- og musikkprodusentstall i Stockholm. Der jobbet han blant annet med artister som Meja og Ace of Base. Siden 2000 virker han under navnet Catfarm Music (tidligere Figgebass Popodrome) i Studio Catfarm i Enskede, og i 2006 startet han plateselskapet Catfish Records.
Teaterladan

Historie og anvendelse

Teaterladan ble oppført mellom 1826 og 1829. Bygget er i tre etasjer, med teateret øverst og lager på de to nederste etasjene. Den første forestillingen i teateret var en stykke med ukjent tittel fremført av A. P. Bergmans Sällskap den 1. februar 1829. Sammen med  Gamla teatern i Eskilstuna er Hedemora Gamla Theater det eneste bevarte såkalte laduteater i Sverige, og inngår i det nordiske avsnittet av Europavägen historiska teatrar. I ladan framføres nå teaterstykker og musikk i  sommerhalvåret. I ladan finnes også ett lite teatermuseum om blant annet skuespilleren August Lindberg. 
Teaterladan hadde regelmessige teaterforestillinger mellom 1829 og 1888. I årene 1888–1910 leide Frelsesarméen huset. Deretter stod den og forfalt, men ble restaurert før byens 500-årsjubileum og ble på ny åpnet den 20. juni 1946.
Den 9. oktober 1964 ble teaterladan klassifisert som såkalt enskilt byggnadsminne.
Langeled

Langeled er en gassrørledning som forsyner England med naturgass fra Trollfeltet og Ormen Lange (2007).
Gassrørledningen ender i Easington, der Gassco AS UK Branch er operatør. Med sine 1200 km er Langeled verdens nest lengste gassrørledning til havs. Den første gassen fra Sleipner- og Trollfeltet kom gjennom Langeled 1. oktober 2006. I oktober 2007 ble gasrørledningen sin fulle lengde tatt i bruk med leveranser fra Ormen Lange via Nyhamna i Aukra. Den offisielle åpningen av Langeled var i London 16. oktober 2006, der statsministrene Tony Blair og Jens Stoltenberg overvar åpningen.

Teknisk beskrivelse

Naturgassen sendes fra  Ormen Lange  til Easington i England, men med koblingen på "Sleipner Riser"-plattformen har man også muligheten til å blande gass fra ulike felt, samt å sende gass gjennom Gassleds eksisterende nettverk til det kontinentale Europa. Langeleds årlige kapasitet er om lag 26 bcm.

Nyhamna - Sleipner Riser

Strekningen Nyhamna – Sleipner Riser har en diameter på 42" og kan operere med et trykk på 250 bar.

Koblingen på Sleipner Riser

Via koblingen på Sleipner Riser har Langeled forbindelse til det eksisterende Gassled nettverket.

Sleipner Riser - Easington

Strekningen Sleipner Riser – Easington har en diameter på 44". Den kan operere med et trykk på 156 bar.

Eierskap og operatørskap

Langeled er et joint venture (fellesforetak)) mellom lisenseierne på Ormen lange, ConocoPhillips og Gassco, og inngår i Gassled Joint Venture. Selskapet ble opprettet for å bygge, drive og eie rørsystemet fra Nyhamna til Easington. I planleggings- og utbygningsfasen var Norsk Hydro operatør. Den 1. september 2006 tok Gassco over driften av ledningen, og Gassco tok også over styringen av gasseksporten på vegne av Gassled. Britiske Centrica sto for de tekniske tjenestene i Easington inntil 01.10.2011, da Gassco AS UK Branch tok over daglig drift. Finansieringen til prosjektet kom fra et syndikalisert lån strukturert av ABN AMRO, understøttet av mange banker, blant dem Barclays Bank, Royal Bank of Scotland og Banque Defoe.
Diskofil

Diskofil er et dansk discoband som ble dannet i Randers i 1994. Bandet har siden 2005 kun vært sporadisk aktive.
Med deres frie fortolkninger av utenlandske hits og danske schlagere som Hvor skal vi sove i nat?, Dinge dong og Til julebal i nisseland, oppnådde de et albumsalg på over 300 000, og ble nominert til en Grammy (Danish Music Awards) i 1999 for albumet En Kødrand Af Klassikere.
Bandet består av forsangeren Disko Lydia (Rikke Buch Bendtsen), Porno Bent (Morten Madsen), Tiina Labina (Annette Lolck), Tango Tage (Jan Winther) og Onkel Finn (Flemming Flev Nielsen). Sistnevnte har også utgitt singler under navnet Dario von Slutty.
Integrasjon

Formell definisjon av bestemt integral

Definisjonen av et bestemt integral bygger på definisjonen av en partisjon (oppdeling) av det  lukkede intervallet .  
Det eksisterer flere ulike definisjoner av et bestemt integral, og presentert her er definisjonen av et Riemannintegral, som igjen er ekvivalent med et Darbouxintegral.  For en videre klasse av funksjoner kan en også definere Riemann-Stieltjesintegral og Lebesguesintegral.

Lesbegue-integrasjon

Riemann-integrasjon kan generaliseres ved Lesbegue-integrasjon. Denne generaliseringen danner grunnlaget for målteori.

Generaliseringer

For funksjoner av flere variable eksisterer det en rekke generaliseringer av integralet, som i hovedsak skiller seg fra hverandre i elementet som funksjonen summeres over.

Historie

Den moderne notasjonen for et ubestemt integral ble innført av Gottfried Leibniz i 1675.  Han innførte integrasjonssymbolet som en forlenget «S».
Åmnøya

Åmnøya, Åmøya eller Omnøya er den største øya i Meløy kommune i Nordland. Grunnkretsen heter Åmøy. Øya ligger vest for Engavågen, mellom Meløyfjorden og Skardfjorden. 
Åmnøya har et areal på 23,4 km². Høyeste punkt er Risnestinden på 648 moh. Grunnkretsen hadde 124 innbyggere i 2002, 87 innbyggere i 2012. Bebyggelsen er spredt med unntak av Åmnøyhamna og Åmnes.
Åmnøya har veiforbindelse til fastlandet via Grønøy, Hestøya og Storøya. 
Åmnøya hadde sammen med naboøya Grønøy idrettslaget Åmøy og Grønøy IL, før det ble slått sammen med Enga IL. Det heter nå Søndre Meløy idrettslag (SMIL). Idrettslaget har eget friidrettsanlegg på Åmnes.
Skolen på øya ble lagt ned i 2001, og elevene ble overført til Enga skole. For de som bor i Åmnøyhamn er det bussforbindelse ca. 40 minutter med skolen.
Den gamle skolebygningen kalles Vidsyn siden 2001, og drives av Åmøy velforening. Kjelleren leies ut til SMIL som har laget treningsstudio. Huset ble pusset opp i noen rom i desember 2007/januar 2008. Åmøy Velforening bruker bygget til mye forskjellig, som f.eks lørdagskaféer, middagsserveringer, tacokvelder for ungdom og elgsoddaftener. I tillegg stilles lokalene disponibel til utleie for private arrangementer.
Åmnes camping i Finnvika har sandstrand. 
Skarsvatnet er øyas største innsjø med badestrand og fritidsfiske.
I Åmnessundet kan man finne 12 felter med helleristninger over et område på 90 x 40 meter.
Donglü

Donglü (kinesisk: 东闾, pinyin: Dōnglǘ) eller Donglucun er en landsbykommune i Qingyuan fylke i provinsen Hebei i Folkerepublikken. Den er viden kjent som katolsk valfartssted til ære for jomfru Maria «Vår Frue av Kina». Høydepunktet er den 24. mai hvert år. Bakgrunnen er de åpenbaringer av jomfru Maria som ble hevdet å ha funnet sted der i 1900.
Donglu ligger ca. 30 km sørøst for Baoding, og i 2004 ble det meldt at ca. 7 000 av de i alt 9 000 innbyggere i landsbyen var katolikker.
Dongu har en kirke bygd i nygotisk stil i slutten av 1880-årene. Den ble ødelagt i 1941 under annen verdenskrig, da den brant med under kraftig japansk artilleribeskytning, og ble gjenoppbygd i 1992. Den opprinnelige kirken hadde rom for flere tusen besøkende var en av de største katolske kirker i hele Kina (lokalt hevdes det at den var den aller største).
Under bokseropprøret i april 1900 ble det meldt at jomfru Maria åpenbarte seg for de troende i Donglu, akkurat da de var under angrep fra bander som herjet i de katolske landsbyene i området. Landsbyen ble berget. Ut av dette vokste andakten til Vår Frue av Kina og store mengder pilegrimer begynte å valfarte til stedet hvert år i slutten av mai. Pave Pius XI konsekrerte kirken på stedet som «Helligdommen for Vår Frue av Kina» i 1932.
Den 23. mai 1995 ble det meldt om en ny Maria-åpenbaring der, som skal ha blitt sett av 30 000 pilegrimer og som etterpå ble sertifisert av den katolske biskop av Baoding. Fenomenet skal ha vart i rundt 20 minutter, og fortonet seg blant annet som om solen beveget seg «motsols» og utstrålte forskjellige farger.
Siden 1990-årene har valfarter til Donglu i det minste periodisk blitt erklært for forbudt av regjeringen. Sikkerhetsstyrker er blitt satt inn for å hindre pilegrimer for å nå frem til landsbyen, og for å tvinge besøkende til å dra sin veg. Det har også vært en rekke arrestasjoner både av pilegrimer og av forskjellige ledere tilknyttet bispedømmet Baoding. I april og mai 1996 var inntil 5 000 sikkerhetsfolk mobilisert og det ble tatt i bruk rundt 30 armerte kjøretøyer og dessuten helikoptre for å holde landsbyen isolert under pilegrimssesongen. Mariastatuen i kirken er blitt konfiskert flere ganger.
Bothynus complanus

Utseende

En ganske stor (ca. 25-30 millimeter), nokså bred, blank, brunsvart hornbille. Hannen har en rund grop foran på pronotum, denne gropa med tett mikroskulptur. Hodet er uten horn, men har en liten knøl midt i pannen. Pronotum har en ganske liten knøl ved forkanten. Pronotum er ganske fint og spredt punktert. Dekkvingene mangler tydelige punktrekker. På beina har for-leggene tre store, skarpe tenner.

Levevis

Svært lite er kjent om biologien til denne slekten, og larvene er ukjente. Generelt for Pentodontini lever larvene under bakken, i jorda eller nedgravd i sand. Mens de fleste andre hornbiller er skogsinsekter forekommer Pentodontini ofte i relativt tørre områder. Noen av artene kan gjøre en del skade i jordbruket ved at larvene spiser røtter.

Utbredelse

Arten er kjent fra Honduras og Panama.
Spontangjæret øl

Spontangjæret øl er øl som er gjæret ved gjær som finnes naturlig i bryggeriets miljø (villgjær). Ølet er dermed ikke tilsatt gjær. Belgisk lambic er et vanlig spontangjæret øl.
Clemency

Clemency (luxembourgsk: Kéinzig, tysk: Küntzig) er et tettsted og en tidligere kommune i storhertugdømmet Luxembourg. Kommunen, som hadde et areal på 14,53 km², ligger i kantonen Capellen i distriktet Luxembourg. I 2005 hadde kommunen 2 141 innbyggere.
Den 24. mai 2011 ble kommunene Bascharage og Clemency slått sammen til den nye kommunen Käerjeng.
Saint-Tropez

Historikk etter 1956

Byen ble for alvor berømt i 1956 da filmen Et Dieu Créa la Femme, på norsk:"…og Gud skapte kvinnen" ble spilt inn her med bl.a. Brigitte Bardot. Filmen, Bardot og byen opplevde umiddelbar suksess. Den søvninge lille fiskerlandsbyen ble over natten invadert av "jet sets" som fremdels kommer tilbake sommer etter sommer. Forsøkene på å holde St.-Tropez lite og eksklusivt ved å spille på sitt sexy image har så langt lyktes. 
Innspillingen i 1956 ble en stor suksess for Bardot, eller "BB" som hun er kjent som i Frankrike. Det var det store gjennombruddet og hun ble en stor stjerne over natten. "BB" eier den dag i dag to villaer i byen.

Historikk før 1956

Havnen i St-Tropez var faktisk nasjonal hovedhavn inntil 1914 og holdt seg forholdsvis stor gjennom betydelig deler av 1700- og 1800-tallet. I 1789 ble havnen f.eks. besøkt av 80 skip for lossing og lasting. Det fantes også et skipsverft her som kunne reparere havseilere med opptil tre master, dvs. skip med last på opptil 12 200 tønner. Byen var også i et par hundre år sentrum for handel av vin, kork, fisk og trevirke. Byen hadde også en skole for hypografi.

Strender

4 km. sydøst for byen ligger strendene "Plage de Tahiti" og "Plage de Pampelonne" tilsammen nesten én mil lang. 
Det eksisterer også flere nudiststrender.

Økonomi

Hovednæringen i byen er turisme og turismebasert, dvs. hoteller, restauranter, guiding mm.
NATO-medaljen

Utforming

NATO-medaljen er rund med en diameter på 35 mm og utført i bronse. Den bærer på advers NATOs emblem, kompassrosen, satt inn i en olivenkrans. Revers bærer i midten innskriften  «IN SERVICE OF PEACE AND FREEDOM» og «AU SERVICE DE LA PAIX ET DE LA LIBERTE» med en gren imellom. Langs kanten står omskriften «NORTH ATLANTIC TREATY ORGANIZATION» og «ORGANISATION DU TRAITE DE L'ATLANTIQUE NORD». 
Medaljen er opphengt i et bånd i NATOs farger, blått og hvitt, med tillegg av gult. Båndets utforming varierer etter hvilken operasjon det er snakk om. Det utstyres med en spenne som indikerer hvilken operasjon medaljen er tildelt for.
Medaljestripen kan utstyres med arabiske tall for å indikere gjentatt tjeneste i samme operasjonsområde. Denne praksisen ble innført i 1999 og opphørte i 2003, men ble gjenopptatt i 2011.

NATO-medaljen for det tidligere Jugoslavia

Med tilbakevirkende kraft fra 1. juli 1992 og ble NATO-medaljen tildelt alle militære medlemmer av NATOs fredsbevarende styrke som tjenestegjorde i minst 30 dager i landene tilhørende den tidligere Sosialistiske føderale republikken Jugoslavia. For personell som deltok i støtteoperasjoner fra europeiske baser eller skip i Adriaterhavet var kravet for tildeling minst 90 dager i direkte støtte til NATOs oppdrag i det tidligere Jugoslavia. Under de samme krav til tjeneste har noen medaljer også blitt tildelt NATO internasjonale sivile og andre sivile tilknyttet medlemsstatenes militære styrker. Tildeling av NATO medaljen for tjeneste i Jugoslavia opphørte 31. desember 2002.

NATOs fortjenstmedalje

NATOs fortjenstmedalje (engelsk: NATO meritorious service medal) for operativ og ikke-operativ innsats av militært eller sivilt personell, har blitt delt ut siden 2003. Medaljen er i sølv. Medaljebåndet er blått med hvite kantstriper besatt med smale gule og blå striper. Båndet er utstyrt med en spenne med innskriften «MERITORIOUS». Det tildeles omkring 150 medaljer i denne kategorien årlig.

Mottagere

Mottagere av fortjenstmedaljen inkluderer kaptein Trond Melting.
Jackson Hole

Jackson Hole er en dal i det nordvestlige Wyoming i USA. Dalen er oppkalt etter David Jackson, en pelsjeger som jaktet på bevere i området i begynnelsen av 1800-tallet. Uttrykket «Hole» (hull) brukte datidens pelsjegere om daler som var omkranset av fjell på alle sider.

Historie

Områdets opprinnelige amerikanere brukte dalen primært til jakt og til seremonielle formål, men slo seg ikke ned her. Den første hvite, som så dalen var formodentlig John Colter, et tidligere medlem av Lewis og Clark-ekspedisjonen, som kom til området omkring 1806. Hans rapporter om dalen og om området omkring Yellowstone i sin alminnelighet ble betraktet med stor skepsis, og først omkring 1870 skjedde de første bosettinger i dalen.

Beskrivelse

Dalen ligger mellom fjellkjedene Teton Range på den vestlige side og Gros Ventre Range på den østlige. Den nordvestlige del av dalen ligger innenfor grensene av Grand Teton National Park, som også omfatter det meste av Teton Range. I den sørlige del av dalen ligger byen Jackson, som er den eneste større bebyggelse i dalen.
Nord for Jackson ligger National Elk Refuge, hjemsted for verdens største flokk av wapitihjorter. Her samles omkring 7 500 wapitihjorter hver vinter. Om sommeren søker dyrene seg lengre opp i fjellene omkring dalen.
Elven Snake River løper gjennom hele dalen, som ligger på en gjennomsnittlig høyde over havet på 2000 meter. Dalen rommer en rekke innsjøer, hvorav den største er Jackson Lake. 
U.S. Highway 89 går gjennom dalen i nord-sørlig retning. 
På grunn av dalens høye beliggenheten kombinert med de høye fjellene omkring den (Teton Range reiser seg opp mot 2100 meter over dalbunnen), kan det være svært kaldt i dalen om vinteren. I 1993 ble det målt -53 °C i dalen. Den laveste temperaturen som noensinne er målt i Wyoming, -66 °C, ble målt ved Mount Moran i Teton Range. Om sommeren kan det bli ganske varmt i dalen, opp mot 34-35 °C i skyggen.

Bebyggelse

Den eneste egentlige byen som ligger i dalen er Jackson (ofte feilaktig kaldt Jackson Hole likesom dalen). Der finnes imidlertid mindre bebyggelser som for eksempel Wilson, Teton Village, Moran Junction og Hoback.
GOG Håndbold

GOG Håndbold (stiftet i 1973) er en håndballklubb fra Gudme, Oure og Gudbjerg i Svendborg kommune på Fyn i Danmark. Klubbens herrelag spiller i Herre Håndbold Ligaen.
GOG ble etablert da håndballavdelingene i Gudbjerg IF og Oure Gudme IF gikk sammen.
I 2005 gikk GOG sammen med Svendborg TGI til GOG Svendborg TGI, som gjorde det bra, men gikk konkurs 26. januar 2010. Den 18. mars 2010 ble GOG 2010 A/S etablert. Den påfølgende sesongen startet klubben i 2.divisjon og rykket opp i Håndboldligaen etter å ha vunnet 1.divisjon sesongen 2012/13.
Den danske landslagsspilleren Niclas Kirkeløkke og de norske landslagsspillerne Espen Christensen, Magnus Jøndal og Gøran Johannessen har tidligere spilt for klubben.
Pakistans riksvåpen

Pakistans riksvåpen ble tatt i bruk i 1954. Våpenet er holdt i grønt, islams farge, og har elementer fra både asiatisk symbolbruk og europeisk heraldikk. Det sentrale motivet er et firedelt, heraldisk skjold. Hvert felt i skjoldet har symboler for de viktigste landbruksproduktene på den tiden da riksvåpenet ble antatt: Te, bomull, jute, og hvete. Skjoldet er delvis omgitt av en krans som består av to grener med Narsissblomster (Narcissus); de skal vise arven etter Mogulriket. Over skjoldet er det en halvmåne og stjerne, som er viktige islamske symboler, men som også er gamle europeiske våpenfigurer. Nederst har riksvåpenet et bånd med motto skrevet på urdu: ايمان، اتحاد، نظم, Iman, Ittehad, Nazm («Tro, enhet, disiplin»).
Flyktningleir

En flyktningleir er en midlertidig leir som tar imot flyktninger. De bygges som regel av myndigheter, FNs høykommissær for flyktninger, internasjonale organisasjoner (slik som Røde Kors) eller ikke-statlige organisasjoner. Opptil hundretusenvis av mennesker kan bo i enkelte av de største leirene.

Kenya

Ved Dadaab i Kenya, ligger verdens største flyktningleir (300 000 flyktninger pr. desember 2009). (Borgerkrigen i Somalia er grunnen til at de fleste beboerne, har flyktet til denne leiren.)
Alexander Os

Verdenscupen i skiskyting

Os fikk sin beste plassering i et verdenscupløp 3. mars 2007 i da han ble nr. 2 bak Raphaël Poirée. Øvelsen som ble gått, var sprint i Lahtis. Han tok også andreplass på det første løpet i sesongen 2008/09, normaldistansen i Östersund.

Mesterskap

Os ble europamester på normaldistansen i Langdorf-Arbersee i Tyskland i 2006. Hans beste plassering i et junior-VM er en 23.-plass på jaktstarten i 2002.
Alexander Os gikk ankeretappen for Norge under miksstafetten i  Pyeongchang i 2008. Han gikk forbi franskmannen Alexis Bœuf og italieneren Christian De Lorenzi i siste bakke og vant.
Os tok fjerdeplass på sprinten i VM i 2009, og bronse på jaktstarten i samme mesterskap. I VM i skiskyting 2011 i Khanty-Mansijsk i Russland gikk Os på det norske laget som tok gull på stafetten. Etter noen tøffe år med kyssesyke og TWAR kom han tilbake og vant åpningsrennet på Sjusjøen i 2014.
Adansonia grandidieri

Adansonia grandidieri er den største og mest kjente av de seks artene baobabtrær på Madagaskar. Treet er endemisk til Madagaskar hvor den er en truet art på grunn av utbredelsen av jordbruket.
Enfield gasskraftverk

Enfield gasskraftverk er et varmekraftverk i Middlesex i England, Storbritannia. Det har en installert produksjonskapasitet på 400 MW, fordelt på en blokk med gassturbiner.
Brenselkilden er naturgass. Anlegget ble utbygd omkring årene 1998–2000. Operatør er selskapet E.ON UK.
De totale CO2-utslippene i 2008 var ca. 1 082 867 tonn, betydelig over 2007-nivået og langt mer enn kvotemålet.